Izpildot Korupcijas novēršanas un apkarošanas pasākumu plāna 2023.-2025.gadam (apstiprināts ar MK 2023.gada 11.aprīļa rīkojumu Nr. 199) 9.1.punktu, lai informētu sabiedrību par Valsts policijas amatpersonu veiktajiem noziedzīgajiem nodarījumiem, esot dienestā Valsts policijā, kā arī piemērotajiem sodiem, VP Iekšējās kontroles birojs ir apkopojis informāciju par 2023.gadu:

* tika uzsākti 32 kriminālprocesi, kuros ir bija iesaistītas VP amatpersonas;
* tika izbeigti 17 kriminālprocesi (uzsākti gan 2023.gadā, gan agrāk), kuros bija iesaistītas VP amatpersonas;
* celtas apsūdzības 29 VP amatpersonām;
* notiesāta 31 VP amatpersona.

2023.gada laikā 32 kriminālprocesi, kas tika uzsākti pret VP amatpersonām, tika kvalificēti pēc šādiem Krimināllikuma pantiem un tika piemēroti šādi soda mēri:

|  |  |
| --- | --- |
| - 2 lietas:  KL 180.p. **Zādzība, krāpšana, piesavināšanās nelielā apmērā** | - Naudas sods: 2000,00 EUR  - Naudas sods: 1860,00 EUR |
| - 1 lieta:  KL 320.pants. **Kukuļņemšana** | - Brīvības atņemšana uz 2 g. 6 mēn., papildsods: tiesību ierobežošana (tiesības atņemšana ieņemt noteiktus amatus Valsts policijā uz 3 gadiem) |
| - 2 lietas:  221.pants. **Alkoholisko dzērienu un tabakas izstrādājumu nelikumīga uzglabāšana, pārvietošana (pārvadāšana) un realizācija** | - Prokurora priekšraksts par sodu: sabiedriskais darbs 280 stundas  - Brīvības atņemšana uz 8 mēn. |
| - 1 lieta:  KL 219.p. **Izvairīšanās no deklarācijas iesniegšanas** | - Naudas sods: 3100,00 EUR |
| - 2 lietas:  KL 233.p. **Šaujamieroču, šaujamieroču būtisko sastāvdaļu, šaujamieroču munīcijas, lielas enerģijas pneimatisko ieroču, sprāgstvielu un spridzināšanas ietaišu neatļauta izgatavošana, remontēšana, iegādāšanās, glabāšana, nēsāšana, pārvadāšana, pārsūtīšana, realizēšana un realizēšanas noteikumu pārkāpšana** | - Prokurora priekšraksts par sodu: sabiedriskais darbs 80 stundas  - Sabiedriskais darbs: 100 stundas |
| - 2 lietas:  KL 262.p. **Transportlīdzekļa vadīšana alkohola, narkotisko, psihotropo, toksisko vai citu apreibinošu vielu ietekmē** | – Prokurora priekšraksts par sodu: naudas sods 2480,00 EUR., papildsods: tiesību ierobežošana uz 5 g. (transportlīdzekļa vadīšanas tiesību atnemšana).  - Prokurora priekšraksts par sodu: sabiedriskais darbs 160 stundas, papildsods - tiesību ierobežošana uz 5 g. (transportlīdzekļa vadīšanas tiesību atnemšana). |
| 4 lietas:  KL 329.p. **329.pants. Neizpaužamu ziņu izpaušana** | - Prokurora priekšraksts par sodu: sabiedriskais darbs 150 stundas.  - Sabiedriskais darbs: 210 stundas  - Prokurora priekšraksts par sodu: naudas sods 6200,00 EUR.  - Sabiedriskais darbs: 400 stundas, papildsods tiesību ierobežošana (tiesības atņemšana ieņemt noteiktus amatus Valsts policijā uz 3 gadiem). |
| 6 lietas:  KL 317.p. **Dienesta pilnvaru pārsniegšana** | - Piespiedu darbs: 140 stundas, papildsods: tiesību ierobežošana (tiesības atņemšana ieņemt noteiktus amatus Valsts policijā uz 3 gadiem).  - Brīvības atņemšana uz 2 g. 9 mēn., papildsods: tiesību ierobežošana (tiesības atņemšana ieņemt noteiktus amatus Valsts policijā uz 5 gadiem).  - Brīvības atņemšana uz 2 g. 9 mēn. papildsods: tiesību ierobežošana (tiesības atņemšana ieņemt noteiktus amatus Valsts policijā uz 5 gadiem).  - Brīvības atņemšana uz 1 g., izpildes veids: sods noteikts nosacīti ar pārbaudes laiku 2 g., papildsods - tiesību ierobežošana (tiesības atņemšana ieņemt noteiktus amatus Valsts policijā uz 2 gadiem).  - Brīvības atņemšana uz 1 g. 9 mēn., papildsods - tiesību ierobežošana (tiesības atņemšana ieņemt noteiktus amatus Valsts policijā uz 4 gadiem). |
| 1 lieta:  KL 319.p. **Valsts amatpersonas bezdarbība** | - Brīvības atņemšana uz 1 g., izpildes veids: sods noteikts nosacīti ar pārbaudes laiku uz 1 g., papildsods - tiesību ierobežošana (tiesības atņemšana ieņemt noteiktus amatus Valsts policijā uz 2 gadiem). |
| 10 lietas:  KL 320.p. **Kukuļņemšana** | - Brīvības atņemšana uz 2 g. 6 mēn., papildsods: tiesību ierobežošana (tiesības atņemšana ieņemt noteiktus amatus Valsts policijā uz 3 gadiem).  - Brīvības atņemšana uz 2 g., izpildes veids- sods noteikts nosacīti ar pārbaudes laiku uz 2 gadiem, papildsods: tiesību ierobežošana (tiesības atņemšana ieņemt noteiktus amatus Valsts policijā uz 3 gadiem).  - Brīvības atņemšana uz 2 g. 6 mēn., naudas sods: 2580,00 EUR, papildsods - tiesību ierobežošana (tiesības atņemšana ieņemt noteiktus amatus Valsts policijā uz 2 gadiem).  - Brīvības atņemšana uz 2 g. 1 mēn., izpildes veids: sods noteikts nosacīti ar pārbaudes laiku uz 2 g. 2 mēn., papildsods: tiesību ierobežošana (tiesību atņemšana ieņemt noteiktus amatus tiesībaizsardzības iestādēs amatus, kas saistīti ar citām personām saistošu lēmumu pieņemšanu uz 1 g. 6 mēn.).  - divās lietās tika piemēroti šādi soda mēri - brīvības atņemšana uz 3 g., izpildes veids: sods noteikts nosacīti ar pārbaudes laiku uz 4 g., papildsods: tiesību ierobežošana (tiesības atņemšana ieņemt noteiktus amatus Valsts policijā uz 4 gadiem).  - divās lietās tika piemēroti šādi soda mēri - brīvības atņemšana uz 3 g., papildsods: tiesību ierobežošana (tiesības atņemšana ieņemt noteiktus amatus Valsts policijā uz 3 gadiem).  - Brīvības atņemšana uz 3 g., papildsods: tiesību ierobežošana (tiesību atņemšana ieņemt noteiktus amatus Valsts policijā uz 2 gadiem). |

Informācijas izplatīšanas par amatpersonām piemērotajiem sodiem mērķis ir – veidot sabiedrības apziņu par soda neizbēgamību un vienlaikus – atturot valsts amatpersonas no iespējamas iesaistīšanās prettiesiskās darbībās.

Atgādinām, ka saskaņā ar Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma (turpmāk – DGL) 4.pantu – dienestā iekšlietu iestādēs var atrasties persona:

* kura nav sodīta par tīšu noziedzīgu nodarījumu — neatkarīgi no sodāmības dzēšanas vai noņemšanas;
* kura nav notiesāta par tīšu noziedzīgu nodarījumu, atbrīvojot no soda;
* kura nav saukta pie kriminālatbildības par tīša noziedzīga nodarījuma izdarīšanu, izņemot gadījumu, kad amatpersona ir saukta pie kriminālatbildības, bet kriminālprocess pret to izbeigts uz reabilitējoša pamata.

Ņemot vērā augstāk minēto, amatpersona, kas ir sodīta par tīša noziedzīga nodarījuma izdarīšanu vai saukta pie kriminālatbildības par tīša noziedzīga nodarījuma izdarīšanu, neatkarīgi no tā, vai tiesa ir noteikusi papildusodu (tiesību ierobežošanu ieņemt amatu Valsts policijā), zaudē iespēju turpināt dienestu iekšlietu iestādēs, sakarā ar neatbilstību DGL noteiktajām prasībām.

Neviena persona netiek uzskatīta par vainīgu, kamēr tās vaina noziedzīga nodarījuma izdarīšanā netiek konstatēta Kriminālprocesa likumā noteiktajā kārtībā.